Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Turkian atxiki zituzten arnasgailuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maitzaren 11n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Zer egunetan eta zer tokitan paratu dira Turkian atxiki zituzten arnasgailuak?

2.- Nafarroako Gobernuak noiz erosi zituen arnasgailu horiek? Erantsi kontratazio-espedientearen kopia.

3.- Zer ezaugarri tekniko dituzte arnasgailu horiek? Kontratuko ezaugarri teknikoen araberakoak al dira?

4.- Arnasgailu horiek zer kostu ekarri diote Nafarroako Gobernuari?

Iruñean, 2020ko maiatzaren 4an

Foru parlamentaria: Cristina Ibarrola Guillén